# **Anexa V la Ghidul solicitantului**

Instrucțiuni financiare

**Reguli generale pentru efectuarea plăților:**

Doar cheltuielile eligibile pot fi luate în considerare pentru finanțare.

Bugetul proiectului reprezintă atât o estimare a costurilor cât și un plafon maxim al costurilor eligibile care trebuie să fie costuri justificabile.

Pentru a putea fi considerate eligibile, cheltuielile proiectului trebuie să îndeplinească următoarele criterii:

* să fie necesare pentru implementarea proiectului;
* să reflecte utilizarea eficientă a banilor;
* să fie efectuate după semnarea contractului de finanțare și pe perioada de implementare a proiectului;
* să fie efectuate, înregistrate în contabilitatea beneficiarului, să poată fi identificate și verificate și să fie dovedite prin documente originale;
* toate plățile care se vor derula în legătură cu desfășurarea proiectului se vor efectua printr-un cont deschis de beneficiarul finanțării;
* achizițiile vor fi făcute doar de către beneficiarul de finanțare, în conformitate cu prevederile Legii nr. 98/2016 privind achizițiile publice, cu modificările și completările ulterioare iar emiterea documentelor de către furnizori se poate face numai pe numele beneficiarului de finanțare;
* documentele-suport pentru plățile prin bancă sunt: factura fiscală, ordin de plată și extras de cont bancar;
* documentele-suport în cazul plăților prin casă sunt: factura fiscală și chitanța;
* în cazul în care se achiziționează diverse materiale, acestea se detaliază pe factura fiscală sau pe anexa la factura;
* în cazul în care costurile eligibile la sfârșitul proiectului sunt mai mici decât costul total estimat, contribuția finanțatorului se va diminua corespunzător;
* în situația în care vor apărea sume de recuperat, pentru acestea se vor calcula majorări de întârziere în cuantum de 0.1% pentru fiecare zi de întârziere. Majorările se vor aplica din ziua următoare expirării termenului fixat pentru restituirea sumelor reprezentând cheltuieli stabilite ca fiind neeligibile;
* nu se acceptă decontarea cheltuielilor pe bază de bon fiscal - decontarea se va realiza pe bază de factură însoțită de bon fiscal sau chitanță, cu excepția bonurilor de combustibil.